કુરુક્ષેત્રના મેદાનમાં લડાઈ માટે તૈયાર ઊભેલી કૌરવો અને પાંડવોની સેના વચ્ચે જઈને અર્જુને તીરકામઠાં નીચે મૂકી દીધાં અને કહ્યું કે હું લડી શકીશ નહીં. એ વખતે અર્જુન હકીકતમાં બે સાચા નિર્ણયમાંથી એકની પસંદગી કરવા માટે ઝઝૂમી રહ્યો હતો. એક વિકલ્પ હતો ધર્મની રક્ષા માટે યુદ્ધ કરી હ‌િસ્તનાપુર પર રાજ કરવું અને બીજો વિકલ્પ હતો યુદ્ધ ન કરવું અને પોતાના સંબંધીઓ તથા લાખો નિર્દોષોનાં જીવનની રક્ષા કરવી. આ બંને વિકલ્પ વચ્ચે ફસાયેલ અર્જુન યુદ્ધ કરવા અને ન કરવા વચ્ચે અસમંજસ અનુભવી રહ્યો હતો. આથી ભગવાન શ્રીકૃષ્ણએ કુરુક્ષેત્રના મેદાનમાં અર્જુનને કહ્યું કે નિરાશ ન થા, તું નહીં હોય તો પણ આ લોકો બચી શકશે નહીં. આ સૌ યોદ્ધાઓને તો હું પહેલાં જ મારી ચૂક્યો છું. તું તો માત્ર એક માધ્યમ છે. તું પરિણામની ચિંતા છોડી દે અને યુદ્ધ કર. આ સાંભળીને અર્જુનની અસમંજસ દૂર થઈ ગઈ અને તેણે પોતાનું ગાંડીવ પુનઃ ઉઠાવી લીધું. શું કરવું જરૂરી છે અને શું થઈ શકે તેમ છે? તેની વચ્ચે સંતુલન જાળવીને નિર્ણય કરવો જોઈએ.